
		I SKYRIUS
PAREIGYBĖS CHARAKTERISTIKA

	1. Pareigybės lygmuo – VIII pareigybės lygmuo.

	2. Šias pareigas einantis valstybės tarnautojas tiesiogiai pavaldus teismo pirmininkui.




	
	
	
	
	
	
	

	
	
	
		II SKYRIUS
VEIKLOS SRITIS0

		3. Teismų sistemos veikla.







	
	
	
	
	
	
	

	
	
	
		III SKYRIUS
PAREIGYBĖS SPECIALIZACIJA0

		4. Pagalba teismo vadovybei organizuoti teismo veiklą ir jos viešinimą, pagalba teisėjams, teikiantiems bylų informaciją viešosios informacijos rengėjams, teismo savanorių tarnybos kuravimas.







	
	
	
	
	
	
	

	
	
	
	
			IV SKYRIUS 
FUNKCIJOS







	
	
	
	
	
	
	

	
	
		5. Renka ir apibendrina visuomenės informavimo priemonėse pateikiamą informaciją, susijusią su teismų veikla, ją analizuoja ir teikia ją teismo pirmininkui, teisėjams, kitiems teismo darbuotojams.

	6. Stebi teismo veiklą, gaunamas bylas ir įvykius, rengia ir, suderinęs su teismo pirmininku ir (ar) bylą nagrinėjančiu teisėju, teikia apie tai oficialią informaciją visuomenės informavimo priemonių atstovams.

	7. Kuruoja teismo savanorių tarnybos veiklą.

	8. Įgyvendina viešųjų ryšių priemones, visuomenės pasitikėjimo teismu ir teismo, teismų sistemos įvaizdžio formavimo priemones.

	9. Rengia su veiklos sritimi susijusius teismo dokumentus, ataskaitas, planus ir juos įgyvendina, prižiūri teismo interneto svetainę, užtikrina joje skelbiamos informacijos aktualumą.

	10. Teikia metodinę pagalbą teismo pirmininkui ir teisėjams pristatant bylose priimtus sprendimus ir jų motyvus, padeda parengti kalbas ir pranešimus, užtikrina sklandų teisėjų ir viešosios informacijos rengėjų bendravimą.

	11. Padeda teismo pirmininkui teismo administracinėje veikloje, kuruoja teismo pirmininko oficialius susitikimus, teismo pirmininko pavedimu organizuoja oficialius renginius, priėmimus ir susirinkimus, esant poreikiui juos protokoluoja.

	12. Inicijuoja į teismą besikreipiančių asmenų nuomonės tyrimus, apklausas, teikia apibendrinimus ir siūlymus dėl veiklos organizavimo tobulinimo.

	13. Vykdo šiai pareigybei pavestas funkcijas, susijusias su Lietuvos teismų informacine sistema (LITEKO).

	14. Pagal kompetenciją dalyvauja darbo grupių, komisijų veikloje.

	15. Teismo pirmininko pavedimu koordinuoja viešai skelbiamų procesinių dokumentų nuasmeninimo veiklą, reaguoja į gautus pranešimus apie paskelbtas netinkamai nuasmenintas procesinių dokumentų versijas ir imasi priemonių pažeidimams pašalinti.

	16. Vykdo kitus nenuolatinio pobūdžio su įstaigos veikla susijusius pavedimus.



	

	
	
	
	
	
	
	

	
	
	
	
	
		V SKYRIUS
SPECIALIEJI REIKALAVIMAI

	17. Išsilavinimo ir darbo patirties reikalavimai:0

			17.1. išsilavinimas – aukštasis universitetinis išsilavinimas (bakalauro kvalifikacinis laipsnis) arba jam lygiavertė aukštojo mokslo kvalifikacija; 

	17.2. studijų kryptis – komunikacija (arba);

	17.3. studijų kryptis – žurnalistika (arba);

	17.4. studijų kryptis – informacijos paslaugos (arba);

	17.5. studijų kryptis – teisė;




	arba:

		17.6. išsilavinimas – aukštasis universitetinis išsilavinimas (bakalauro kvalifikacinis laipsnis) arba jam lygiavertė aukštojo mokslo kvalifikacija; 

	17.7. darbo patirtis – viešųjų ryšių patirtis;

	17.8. darbo patirties trukmė – 2 metai; 










	
	
	
	
	
	
	

		VI SKYRIUS
KOMPETENCIJOS

	18. Bendrosios kompetencijos ir jų pakankami lygiai:0

		18.1. vertės visuomenei kūrimas – 4;

	18.2. organizuotumas – 4;

	18.3. patikimumas ir atsakingumas – 4;

	18.4. analizė ir pagrindimas – 4;

	18.5. komunikacija – 5.




	19. Specifinės kompetencijos ir jų pakankami lygiai:0

		19.1. orientacija į aptarnaujamą asmenį – 4;

	19.2. konfliktų valdymas – 4.

